ПРОТОКОЛ № 41
от заседанието на Комисия „Международна дейност” на ВСС, 
проведено на 24.09.2014 г.

	Днес, 24.09.2014 г., сряда, 11.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

      ПРЕДСЕДАТЕЛ: 	Соня Найденова
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев - отсъства
					Милка Итова

	На заседанието на присъстват експертните сътрудници на комисията: Христина Тодорова – директор на дирекция „Международна дейност” и Страхил Недков - младши експерт–международна дейност, дирекция „Международна дейност” - АВСС.

1.ОТНОСНО: Доклад от Галина Карагьозова – член на ВСС и ръководител на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм, относно одобрение на списъка на кандидатурите по предварителния подбор за участие във втората и трета група български съдии, подпомагащи дейността на Регистратурата на Европейския съд по правата на човека.

Комисия „Международна дейност”
Р Е Ш И:

1.1. Одобрява списъка на кандидатите, одобрени от Комисията по подбора, съгласно Раздел 2, чл. 2.5. от Методология за подбор и оценка на кандидати за провеждане на стаж в Регистратурата на Европейския съд по правата на човека.
1.2. Кандидатурите за участие във втората и трета група български съдии да се изпратят на Регистратурата на Европейския съд по правата на човека.
1.3. Решението да се изпрати на Галина Карагьозова – член на ВСС и ръководител на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм.

2.ОТНОСНО: Информация от РС Велико Търново във връзка с дела с особен обществен интерес от Списък 1, наблюдавани от Европейската комисия.

Комисия „Международна дейност”
Р Е Ш И:

2.1. Приема за сведение информацията за дела с особен обществен интерес от Списък 1 – дела, наблюдавани от Европейската комисия, предоставена от РС Велико Търново.
	2.2. Възлага на дирекция „Информационни технологии и съдебна статистика” да актуализира информацията в Списък 1 – Дела, наблюдавани от Европейската комисия, който да се представи на следващото заседание на комисията за обсъждане.

3.ОТНОСНО: Писмо от Иван Маринов – главен секретар при Администрацията на Главния прокурор във връзка с командироване в чужбина на представител на Прокуратурата на Република България.

Комисия „Международна дейност”
Р Е Ш И:

3.1. Приема за сведение писмото Иван Маринов – главен секретар при Администрацията на Главния прокурор във връзка с командироване в чужбина на представител на Прокуратурата на Република България.
	3.2. Възлага на дирекция „Международна дейност” да актуализира информацията за командированите лица.

4.ОТНОСНО: Писмо от Милена Гунчева – председател на Центъра по спогодби и медиация към СРС и СГС с предложение за среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието.

Комисия „Международна дейност”
Р Е Ш И:

4.1. Изпраща писмото от Милена Гунчева – председател на Центъра по спогодби и медиация към СРС и СГС с предложение за среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието, на посочените адресати на писмото, за становище.
4.2. Създава Работна група към комисията за разработване на концепция за насърчаване на медиацията като метод за алтернативно решение на спорове.

5.ОТНОСНО: Покана от Генерална дирекция „Правосъдие” на Европейската комисия за 4-та среща на лицата за контакт на националните съдебни системи, която ще се проведе на 6 октомври 2014 г.

		Комисия „Международна дейност”
Р Е Ш И:

	5.1. ОПРЕДЕЛЯ Христина Тодорова – директор на дирекция „Международна дейност” за участие в 4-та среща на лицата за контакт на националните съдебни системи, която ще се проведе на 6 октомври в гр. Брюксел, Белгия.

	5.2. ВЪЗЛАГА на Главния секретар на ВСС да командирова Христина Тодорова – директор на дирекция „Международна дейност” за участие в 4-та среща на лицата за контакт на националните съдебни системи, която ще се проведе на 6 октомври в гр. Брюксел, Белгия.

	5.3. Пътните разходи са за сметка на Европейската комисия. Пътуването ще се извърши със самолет. 

	5.4. Разходите за дневни пари за 1 ден, както и разходите за медицинска застраховка са за сметка на ВСС.

	5.5. ИЗПРАЩА преписката на комисия „Бюджет и финанси” за сведение и по компетентност. 

Предложението ще бъде внесено на заседание на ВСС на 01.10.2014 г.

6.ОТНОСНО: Писмо от съдия Вероника Николова – национално лице за контакт на Европейската съдебна мрежа по граждански и търговски дела с приложено Практическо ръководство за прилагането на Европейската процедура за искове с малък материален интерес.

Комисия „Международна дейност”
Р Е Ш И:

6.1. Да се предостави по един екземпляр от „Практическо ръководство за прилагането на Европейската процедура за искове с малък материален интерес” на районните и окръжните съдилища, и 55 екземпляра - на Националния институт на правосъдието. Останалите екземпляри да се съхраняват в дирекция «Международна дейност».

7.ОТНОСНО: Извлечение от протокол № 35/17.09.2014 г. на Комисия „Публична комуникация” относно предложение на председателя на РС Нови Пазар относно въвеждане на единни стандарти за всички органи на съдебната власт за изработване и използване на графични символи.

Комисия „Международна дейност”
Р Е Ш И:

	7.1. Изразява съгласие с предложението на председателя на РС Нови Пазар относно въвеждане на единни стандарти за всички органи на съдебната власт за изработване и използване на графични символи.
7.2. Изпраща решението на Комисия „Публична комуникация” на ВСС.

8.ОТНОСНО: Информация от Посолството в Братислава относно новоизбрания председател на Съдебния съвет на Словашката република.

Комисия „Международна дейност”
Р Е Ш И:

	8.1. Да се изпрати поздравителен адрес до новоизбрания председател на Съдебния съвет на Словашката република г-жа Ана Баянкова, в който да бъде заявена готовност за бъдещо сътрудничество.

9.ОТНОСНО: Отговори по Схема за оценка на съдебните системи на CEPEJ, за нуждите на изготвяне на информационно табло в областта на правосъдието за 2015 г.

Комисия „Международна дейност”
Р Е Ш И:

	9.1. ИЗПРАЩА преведения на английски език въпросник „Извадки от схемата за оценка на съдебните системи на CEPEJ”, за нуждите на изготвяне на „Информационно табло в областта на правосъдието за 2015 г.”, попълнен въз основа на предоставените от комисия „Бюджет и финанси”, комисия „Съдебна администрация”, Комисията по правни въпроси, Комисия „Професионална квалификация, информационни технологии и статистика” и Комисия по анализ и отчитане степента на натовареност на органите на съдебната власт отговори, съгласно направеното предварително разпределение въз основа на доклада от Христина Тодорова – директор на дирекция „Международна дейност”. 

	2. ВЪЗЛАГА на експертите от дирекция „Международна дейност” да изпратят същия на английски език по официален път и по електронна поща до посочения адрес в Министерство на правосъдието. 

10.ОТНОСНО: Покана за участие във Втората международна конференция на тема „Съда и комуникациите”, която ще се проведе на 16 и 17 октомври 2014 г., в гр. Будапеща, Унгария.

Комисия „Международна дейност”
Р Е Ш И:

	10.1. ОПРЕДЕЛЯ за участие във Втората международна конференция на тема „Съда и комуникациите”, за периода 15 – 18 октомври 2014 г. в гр. Будапеща, Унгария:
- Магдалена Лазарова – член на ВСС и председател на комисия „Публична комуникация”; 
- Александра Бръзицова – главен експерт-конкурси на магистрати в отдел „Конкурси на магистрати” към дирекция „Съдебни кадри и конкурси за магистрати” в АВСС;
- Елена Бангиева - експерт - връзки с обществеността в Апелативен съд гр. Варна и Окръжен съд гр. Варна;
- Лора Генадиева – експерт – връзки с обществеността в Апелативен специализиран наказателен съд; 

	10.2. Пътните разходи, разходите за дневни за четири дни, както и разходите за медицински застраховки на командированите лица са за сметка на ВСС, като пътуването ще се извърши със самолет;
	10.3. Разходите за три нощувки на командированите лица са за сметка на организаторите на конференцията;
	10.4. ИЗПРАЩА ПРЕПИСКАТА на комисия „Бюджет и финанси”, по компетентност.
Предложението ще бъде внесено в заседанието на Висшия съдебен съвет на 01.10.2014 г.

11.ОТНОСНО: Отчет от Любка Стоянова – заместник председател на Административен съд София-град, относно участието й в семинар на европейските патентни съдии, в периода 9-13 септември 2014 г., в гр. Талин, Естония.

Комисия „Международна дейност”
Р Е Ш И:

11.1. Връща предоставения отчет на Любка Стоянова – заместник на административния ръководител, заместник-председател на Административен съд София – град, относно участието й в Семинар на европейските патентни съдии, проведен в периода 9-13 септември 2014 г. в гр. Талин, Естония, за предоставяне на по-подробна информация във връзка с участието й в посочения семинар;
	11.2. Да се изготви писмо до Любка Стоянова – заместник на административния ръководител, заместник-председател на Административен съд София – град, с което да се отправи молба да предостави на ВСС копие от всички материали, получени по време на семинара.

12.ОТНОСНО: Преглед на извършените дейности по Плана за действие за 2014 г. в изпълнение на препоръките и констатациите, обобщени по време на дискусионния форум на тема: „Фактори, водещи до неоправдано забавяне на наказателния процес, както и движението по делата с особен обществен интерес, наблюдавани от Европейската комисия”, проведен на 04.09.2013 г.
Магдалена Лазарова - член на ВСС и председател на КПК, представи устно информация за дейността на заседанието на междуведомствената работна група по мониторинг на НПК, проведено на 23.09.2014 г.

Комисия „Международна дейност”
Р Е Ш И:

12.1. Приема информацията от Магдалена Лазарова – член на ВСС и председател на КПК, за дейността на междуведомствената работна група за мониторинг на НПК.
12.2. Да се изпратят на Министерство на правосъдието всички  протоколи, записки и доклади от проведените срещи по апелативни райони „Фактори, водещи до неоправдано забавяне на наказателния процес и проблеми по хода на делата с особен обществен интерес”, както и анализа, изготвен въз основа на проведените срещи.
12.3. Да се изпрати писмо до ИВСС за представяне на информация за противоречива практика във връзка с чл. 6 от Европейската конвенция по правата на човека за намаляване на присъдите, в случаите на забавено правосъдие 
12.4. Да се изпрати писмо до НСлС за предоставяне на информация дали е взето общо решение между НСлС, Прокуратура на Република България, МВР и НИП как разработените от НСлС методики за разследване на отделните видове престъпления да бъдат направени общо достъпни за другите институции.
12.5 Да се изпрати писмо до НИП за предоставяне на информация относно финализирането на четиристранно споразумение между ПРБ, МВР, НИП и ДАНС в областта на професионалното обучение.

13.ОТНОСНО: Писмо от Мерел Берлинг – Съдебен съвет на Холандия относно предстояща среща на експертната група на 13 октомври 2014 г., в гр. Хага.

Комисия „Международна дейност”
Р Е Ш И:

13.1. Предлага на ВСС да командирова Соня Николова Найденова – представляващ ВСС и председател на комисия „Международна дейност” - за участие в първата среща за 2014 г. на експертната група в рамките на проектен екип Независимост и отчетност на съдебната власт на Европейската мрежа на съдебните съвети, която ще се проведе на 13 октомври 2014 г., за периода 12 -14 октомври 2014 г. в гр. Хага, Холандия.
13.2. Разходите за пътни, нощувки, дневни и медицинска застраховка на командированото лице са за сметка на Висшия съдебен съвет, като пътуването ще се извърши със самолет по маршрута София – Амстердам – София и с влак по маршрута Амстердам – Хага - Амстердам.
Забележка: Съгласно правилата за възстановяване на разходи при участие в дейностите на Европейската мрежа на съдебни съвети (стр. 3-4) на всяка държава-член на ЕМСС се възстановяват до 200 евро за участник. Сумите се превеждат по сметката на изпращащата  институция два пъти годишно. 

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА